PTT บริจาคเงินจัดซื้ออุปกรณ์การแพทย์ “รพ.ศิริราช”
นายอรรถพล ฤกษ์พิบูลย์ ประธานเจ้าหน้าที่ปฏิบัติการกลุ่มธ …
10 เม.ย. 2563

นายอรรถพล ฤกษ์พิบูลย์ ประธานเจ้าหน้าที่ปฏิบัติการกลุ่มธุรกิจปิโตรเลียมขั้นปลาย ร่วมด้วย นายวิทวัส สวัสดิ์-ชูโต ประธานเจ้าหน้าที่เทคโนโลยีและวิศวกรรม พร้อมด้วยคณะผู้บริหาร บริษัท ปตท. จำกัด (มหาชน) หรือ PTT เป็นผู้แทน PTT บริจาคเงินจำนวน 1 ล้านบาท พร้อมจัดหาแอลกอฮอล์ทั้งในรูปแบบเจล และสเปรย์เพิ่มเติมจากผู้ผลิต เนื่องจาก ปตท. ไม่มีโรงงานผลิตแอลกอฮอล์เป็นของตนเอง มอบให้แก่โรงพยาบาลศิริราช โดย รศ.นพ. วิศิษฎ์ วามวาณิชย์ ผู้อำนวยการโรงพยาบาล เป็นผู้รับมอบ
โดยโรงพยาบาลศิริราชจะนำเงินดังกล่าวมาจัดซื้ออุปกรณ์ทางการแพทย์ เพื่อรักษาผู้ป่วยติดเชื้อ COVID-19 นอกจากนั้น กลุ่ม PTT ยังมอบสตรอว์เบอร์รี Harumiki ที่ปลูกโดยใช้พลังความเย็นจากกระบวนการแปรสภาพก๊าซธรรมชาติเหลว (LNG) เพื่อเป็นกำลังใจแก่บุคลากรทางการแพทย์ อีกด้วย